Massimo Ellul

**Massimo Ellul** huwa negozjant u konsulent Malti u attiv fil-qasam organizzattiv u fil-volontarjat.

Ellul huwa l-kap eżekuttiv ta' grupp ta' kumpaniji fil-qasam tal-marketing u l-konsulenza maniġerjali li joperaw minn Malta, f'Manchester, Edinburgh, Sqallija u Dubai,  Huwa speċjalizza fl-istudji tiegħu fil-marketing u l-maniġment f’Malta, ir- Renju Unit u l- Istati Uniti u huwa alumnus tal- Judge Business School tal- Università ta’ Cambridge . Kien ukoll uffiċjal elett tal-Kumitat Eżekuttiv tal- Forum Ewropew għas-Sigurtà Urbana  taħt il- patroċinju tal- Kunsill tal-Ewropa u jirrappreżenta lil Malta fil-Forum Ewropew tad-Diżabilità  u l-European Union of Supported Employment. Fl -Iskozja, Ellul kien involut ħafna mal-Friends of Rosslyn [Chapel], u ta lekċers estensivi fir-reġjun.  Huwa ġie appuntat bħala Liveryman tal- Worshipful Company of Marketors tal-Belt ta' Londra u fl-2005 ingħata l-onorifiċjenza prestiġġjuża magħrufa bħala l- Libertà tal-Belt ta' Londra .  

Huwa awtur ippubblikat f'Malta, l-Istati Uniti u r-Renju Unit dwar suġġetti li jvarjaw minn storja medjevali u moderna, ordnijiet kavallereski, ġrajjiet kurrenti u aspetti varji ta' solidarjeta' soċjali w għixien indipendenti.    Xi wħud mill-kotba tiegħu ġew anke tradotti f'lingwi oħra, inklużi r-Russu u l-Ungeriż .

Huwa okkupa diversi karigi fil- Malta Labour Party , inkluż Segretarju tal- Kummissjoni Żgħażagħ tal-Partit, Segretarju Internazzjonali tal- Forum Żgħażagħ Laburisti, President tal-Moviment Nazzjonali tal-iStudenti, Assistent Segretarju Ġenerali u Assistent Segretarju Edukattiv tal- Malta Labour Party.  Tul il-karriera politika tiegħu, huwa mexxa numru ta’ kumitati importanti tal-partit u kien responsabbli għal avvenimenti estensivi tal-massa f’Malta. Kien Kandidat Parlamentari għall-elezzjonijiet ġenerali ta' Malta tal- 1996 u l-1998.  

Fl-2002, huwa nħatar bħala Kanċillier tal-Gran Prijorat tal- Mediterran tal- Ordni Ospitaliera ta’ San Lazzru ta’ Ġerusalemm u huwa ċ- Chairman tal-Fondazzjoni San Lazzru.  Fl-2008, inħatar bħala l- Gran Kanċillier tal- Ordni Ospitaliera ta’ San Lazzru ta’ Ġerusalemm.  Ellul ġie elett bħala s-Segretarju Generali tal-Federazzjoni Maltija tal-Organizzazzjonijiet u Persuni b’Diżabilità (MFOPD)  u l-Viċi President tal-Malta Association of Supported Employment. 

Massimo Ellul kien ukoll iċ-Chairman tal-Malta International Folk Festival li jittella' kull sena,  u jpoġġi fuq jew jikkonsulta numru ta' bordijiet tad-diretturi ta’ diversi ditti u organizzazzjonijiet f’Malta, l-Ingilterra, l-Iskozja, Sqallija u Dubai.  F’Malta, id-ditta maniġerjali tiegħu kienet strumentali fil-twettieq ta’ numru ta’ inizjattivi innovattivi,  inkluż konsulenza fil-qasam turistiku u kulturali, it-tmexxija u l-promozzjoni ta’ baned tal-arena internazzjonali fil-gżira, l-esportazzjoni u l-ġestjoni tat-talent Malti, il-promozzjoni tal-mużika live u l-użu innovattiv ta’ għodod ta’ kummerċjalizzazzjoni bħal billboarding. Id-ditta tiegħu ġiet mitluba f’diversi okkażjonijiet biex tagħti servizzi ta’ konsulenza dwar marketing u ġestjoni lil numru ta’ ministeri u entitajiet tal-gvern f’reġjuni differenti bħal Malta, Dubai, Al Ain, l-Ungerija, is-Slovenja, is-Sultanat tal -Oman, ir -Renju Unit u oħrajn. Huwa Fellow tar- Royal Society of Arts  u Kumpann tal-Institute of Sales & Marketing Management, fost organizzazzjonijiet internazzjonali oħra. 

## Referenzi